Индуизмът е често познат
със своя голям и сложен пантеон от богове.
Целта на това видео е да даде обща представа за тях
и да помислим за това как те са свързани
и как те се възприемат.
Индуистката Троица (Тримурти), както често се нарича,
се състои от Шива, Вишну и Брахма.
Те често се считат за
трите най-важни богове.
В съвременния индуизъм,
Шива и Вишну имат много повече последователи,
ако мога така да се изразя,
или повече хора виждат Шива или Вишну
като Върховно Същество.
Има повече храмове, посветени на Шива и Вишну,
отколкото на Брахма.
Последователи на Шива,
тези, които го виждат като Върховно същество,
те се наричат ​​шайвас.
Те следват шиватизма,
или понякога се нарича шиваизъм.
Шива има няколко аспекта и, както ще видим,
много от тези богове имат множество аспекти
и множество връзки,
но често той е наричан "Разрушител"
или трансформатор.
Вишну, както споменах,
също има значителен брой последователи,
значителен дял от индуистите са вайшнави
или последователи на вайшнавизма или вишнуизма.
Вишну се счита за Пазител.
Брахма, както споменах,
няма толкова много последователи в съвременния индуизъм,
но той се счита за Създател.
В някои предания той е Създателят, в други предания
той е създаден от Шива или Вишну.
Брахма не трябва да се бърка с Брахман,
за които говорихме в предишни видеоклипове.
Брахман се смята за абсолютната реалност.
истинската природа на нещата.
И Брахма може да разглеждаш като аспект от него.
Той е Бог като част от тази истинска природа на нещата.
Всъщност всичко, което виждаш в този видеоклип,
фактически всичко, което виждаш в действителността,
всички тези богове за индуистите
може да се разглеждат само като проявления на истинския Бог
или истинската реалност на Брахман
Интересното в индуизма е,
че боговете не се възприемат като притежатели на строг пол.
Например Вишну има женско въплъщение,
има и групи от индуисти,
които гледат на Бога като на една изначална женска форма.
Една група са известни като последователи на шактизма.
За шактизма Бог е жена,
Върховна богиня, която приема много форми.
Парвати, както виждаш тук,
се отнася до Божествената Майка.
Тя се разглежда като съпруга на Шива или съпругата на Шива,
но има и други форми като Дурга,
която се използва като по-силна
по-агресивна форма на Парвати,
понякога наричана Деви или Шакти.
Шакти означава сила или власт
и е богиня на воините.
Имаме Лакшми, която е съпруга на Вишну,
която представлява богиня на богатството и просперитета.
Имаме Сарасвати, която е богиня
на знанието, музиката и изкуствата
и се разглежда като съпруга на Брахма.
Това са някои от основните божества,
които имаме на този първи ред,
но има и много, много други значими божества.
И както ще видим,
в зависимост от това в каква част на Индия се намираме
и кое разклонение на индуизма срещаме,
има различни нива на важност
на различните божества
и има различни традиции и различни ритуали.
Ганеши е много разпознаваем,
защото има слонска глава.
Той често се нарича Ганапати.
Той е смятан за син на Шива и Парвати.
Има чудесна история за това
защо има слонска глава.
Той е смятан за бог на новото начало
и отстраняване на препятствията.
Той има много последователи и той е почитан
в много региони на Западна Индия,
като това не са единствените места,
но е известен като основен Бог
в някои от тези региони.
Дурга, подобно на това, което споменах,
в Източна Индия, особено в Бенгалия,
мястото, откъдето идва моето семейство,
Дурга Пуджа, Пуджа за Дурга,
ритуалите за Дурга се смятат за
много важна част от индуската религия.
Ако отидеш на юг, за някои индуси
Картикея (Скандан), известен също като Муриган,
може да бъде значително божество.
Това е богът на войната.
Вишну е прочут с множество въплъщения,
които са много известни.
Най-известното от тях е Рама,
Вишну е седмото въплъщение.
Той е главният герой в Рамаяна,
известният индуистки епос.
Имаме Кришна, който е осмото въплъщение на Вишну.
И той е значима фигура в целия индуизъм,
включително в Махабхарата
и частта от Махабхарата,
известна като Бхагавад Гита.
Това, което е наистина интересно,
и вече го споменах,
при цялото това разнообразие в индуизма,
някой, който се покланя на Шива,
може да видиш на повърхностно ниво,
изглежда по-различно в своите ритуали и вярвания
от някой, който се покланя на Вишну,
отколкото да кажем, протестант от католик в християнството
или сунити от шиити в исляма.
И това, което е очарователно за индуизма,
е, че не виждаш тези традиционни схизми,
не виждаш много конфликти
между Шайвас или Вайшнавите,
защото индусите,
въпреки че имат голямо разнообразие от практики
в цяла Индия или в индуиската традиция,
те всички се разглеждат като проявления на Брахман.
Всички те се разглеждат като различни начини да се покаже,
или да се свърже с основната реалност или основния бог.
И тъй като индуизмът успява да слее
тези много разнообразни практики,
тези много разнообразни ритуали,
и се смята, че това се е появило... защото, като се появява индуизмът,
той взима традиции от цивилизациите в долината на Инд.
Взима важни традиции от индо-арийците.
Възприема важни традиции от дравидите.
Вместо да казва: "Хей, нашите различни традиции
са различни религии,
той ги слива в продължение на хиляди години в една религия.
И думата за това сливане,
смесването на множество ритуали,
множество идеи, множество практики,
които се превръщат в едно цяло,
е известно като синкретизъм.
Индуизмът е може би най-добрият пример за синкретизъм,
където имаме тези невероятно разнообразни практики.
Боговете, които показвам тук, са само част от тях.
Но те са били свързани чрез тази необхватна,
много разнообразна религия, наречена индуизъм.
И за един индуист
те всички са начини за свързване с фундаменталния Брахман.
И да напомня,
ние можем просто да се отдалечим
и видим връзката с Брахман,
който се разглежда като тази фундаментална реалност.
Това поражда интересен въпрос.
Индуизмът често се цитира като политеистична религия.
Политеизъм, – наличие на множество богове.
Цитирах няколко богове дори в този видеоклип,
и това е извадка от всички богове в индуизма.
Но в същото време
всички те се възприемат от много, или от повечето индуисти,
като проявления или начини за свързване
с основната реалност на Брахман,
който много индуисти биха нарекли истинският основен Бог.
И така, въз основа на това биха казали:
"Това са само проявления на един Бог."
И така те ще твърдят, че това е монотеистично.
Така че ще ти позволя да решиш как го виждаш,
или ако е важно да поставиш етикет
като монотеизъм или политеизъм
към идеята на индуизма.
Голямата картина е,
че имаме много богове и много практики,
и те са разнообразни в индуския свят,
но всички те се разглеждат като свързани с идеята за Брахман.
Преведено от екипа на "Образование без раници" с подкрепата на посолството на САЩ в България